Na osnovu člana 16. stav (3) tačka ee) i ff) Odluke o izvršavanju Budžeta Općine Novo Sarajevo za 2025. godinu („Službene novine Kantona Sarajevo“ broj: 06/25 i 31/25), člana 5. Odluke o utvrđivanju statusa od posebnog javnog interesa i društvenog značaja za Općinu Novo Sarajevo za udruženja djece i odraslih osoba s poteškoćama („Službene novine Kantona Sarajevo, broj: 31/25) i člana 5. Odluke o utvrđivanju statusa od posebnog javnog interesa i društvenog značaja za Općinu Novo Sarajevo za udruženja za podršku oboljelim od teških bolesti i ranjivim skupinama („Službene novine Kantona Sarajevo“, broj 31/25), Općinska načelnica Općine Novo Sarajevo, raspisuje

**JAVNI POZIV**

za dodjelu sredstava udruženjima za podršku oboljelim od teških bolesti i ranjivim skupinama i udruženjima djece i odraslih sa poteškoćama u razvoju, sa statusom od posebnog javnog interesa i društvenog značaja za Općinu Novo Sarajevo

**I – OPĆE ODREDBE**

Predmet ovog Javnog poziva je dodjela sredstava planiranih u budžetu Općine Novo Sarajevo za 2025. godinu, na pozicijama za finansiranje udruženja za podršku oboljelim od teških bolesti i ranjivim skupinama i udruženja djece i odraslih sa poteškoćama u razvoju, sa statusom od posebnog javnog interesa i društvenog značaja za Općinu Novo Sarajevo.

**II – PRAVO UČEŠĆA**

Pravo učešća u ovom Javnom pozivu imaju udruženja od javnog interesa koja su kao takva proglašena Odlukom o utvrđivanju statusa od posebnog javnog interesa i društvenog značaja za Općinu Novo Sarajevo za udruženja djece i odraslih osoba s poteškoćama („Službene novine Kantona Sarajevo, broj: 31/25) i Odlukom o utvrđivanju statusa od posebnog javnog interesa i društvenog značaja za Općinu Novo Sarajevo za udruženja za podršku oboljelim od teških bolesti i ranjivim skupinama („Službene novine Kantona Sarajevo“, broj 31/25)

**III - VRSTE TROŠKA**

Dodjeljena sredstva po ovom Javnom pozivu, mogu se koristiti za finansiranje troškova, kako slijedi:

1. plaćanje režijskih troškova,
2. plaćanje troškova realizacije programskih aktivnosti,
3. plaćanje troškova nabavke opreme za realizaciju programskih aktivnosti,
4. plaćanje ostalih troškova neophodnih za rad udruženja od javnog interesa.

**IV**  **- KRITERIJI ZA DODJELU SREDSTAVA**

Visina sredstava vršit će se na osnovu sljedećih kriterija:

1. broj programskih aktivnosti u toku godine,
2. usklađenost programskih aktivnosti i ciljeva udruženja sa javnim interesom Općine utvrđenim važećim odlukama Općinskog vijeća,
3. broj korisnika programskih aktivnosti u toku godine,
4. uzrast korisnika programskih aktivnosti,
5. broj godina djelovanja udruženja,
6. rezultati udruženja u oblasti za koju je proglašeno od javnog interesa,
7. specifičnost potreba članova udruženja, odnosno populacije koju zastupaju,
8. iskazani troškovi u projektu – prijedlogu za finansiranje/sufinansiranje

Uzimajući u obzir kriterije, konačan iznos sredstava koja se dodjeljuju korisniku određuje se shodno iskazanim troškovima u projektu – prijedlogu za finansiranje/sufinansiranje, a uzimajući u obzir vrstu i značaj programa udruženja od javnog interesa za građane općine Novo Sarajevo.

**V- MAKSIMALNA VISINA SREDSTAVA**

Sredstva za ovu namjenu obezbjeđena su u budžetu Općine za 2025. godinu na ekonomskim kodovima:

 6143000 – Transfer sredstava za finansiranje udruženja od posebno javnog interesa i društvenog značaja za podršku djeci i odraslim osobama sa poteškoćama u razvoju.

Maksimalni iznos koji se može dodijeliti u ovu svrhu iznosi 100.000,00 KM

614300 – Transfer sredstava za finansiranje udruženja od posebnog javnog interesa i društvenog značaja za podršku oboljelim od teških bolesti i ranjivim skupinama.

Maksimalni iznos koji se može dodijeliti u ovu svrhu iznosi 20.000,00 KM

**VI – POTREBNA DOKUMENTACIJA**

Prijava na javni poziv obavezno se podnosi u pisanoj formi, putem protokola Općine Novo Sarajevo i sadrži:

1. aktuelni izvod iz registra nadležnog organa u kojem je registriran podnosilac prijave, ne stariji od 6 mjeseci.
2. uvjerenje o poreznoj registraciji podnosioca projekta (identifikacijski broj),
3. uvjerenje o poreznoj registraciji indirektnih poreza (ukoliko je korisnik u sistemu PDV-a),
4. uvjerenje o izmirenim poreskim obavezama ili sporazum o odgođenom plaćanju ili plaćanju u ratama dužnih javnih prihoda, ne starije od tri mjeseca od dana objavljivanja javnog poziva,
5. izjava o broju programskih aktivnosti u toku godine - ovjerena kod nadležnog organa,
6. izjava o broju korisnika koje udruženje okuplja - ovjerena kod nadležnog organa,
7. prijedlog projekta za finansiranje/sufinansiranje u skladu sa članom 4. Pravilnika, sa detaljnom specifikacijom troškova,
8. potvrda poslovne banke da račun nije blokiran iz koje se vidi broj transakcijskog računa - ne starija od tri mjeseca od dana objave javnog poziva.

**Dokumentacija se podnosi u originalu ili ovjerenoj kopiji ne starijoj od 6 mjeseci.**

**VII ROK PRIJAVLJIVANJA**

Rok za predaju na Javni poziv teče od dana objavljivanja Javnog poziva na službenoj web stranici Općine Novo Sarajevo i ostaje otvoren 15 dana od dana objave.

**VII NAČIN PRIJAVE NA JAVNI POZIV**

**Prijava na Javni poziv dostavlja u pisanoj formi sa kompletnom zahtjevanom dokumentacijom u zatvorenoj koverti, putem protokola Općine Novo Sarajevo ili preporučeno putem pošte na adresu:**

***Općina Novo Sarajevo***

***Zmaja od Bosne broj 55***

***71000 Sarajevo***

***Bosna i Hercegovina***

**Sa naznakom:**

**„ za komisiju za odabir korisnika – JAVNI POZIV**

za dodjelu sredstava udruženjima za podršku oboljelim od teških bolesti i ranjivim skupinama i udruženjima djece i odraslih sa poteškoćama u razvoju, sa statusom od posebnog javnog interesa i društvenog značaja za Općinu Novo Sarajevo

**Na koverti mora biti naznačen puni naziv i sjedište udruženja koje aplicira po Javnom pozivu.**

**VII NAČIN ODABIRA KORISNIKA**

Komisiju za utvrđivanje ispunjenosti uslova i određivanje visine iznosa sredstava imenuje Općinska načelnica.

Prijava koja ne ispunjava sve formalne uslove iz javnog poziva neće biti uzeta u razmatranje.

**IX – OSTALA PITANJA**

Sve dodatne informacije vezane za Javni poziv mogu se dobiti svakim radnim danom putem telefona: 033 492 126 ili e-mail adrese socijalna.pitanja@novosarajevo.ba

Dostavljena dokumentacija neće se vraćati podnosiocima prijave po Javno pozivu.

Broj: 15-11-4-8423/25

Sarajevo, 15.09.2025. godine

 **PO OVLAŠTENJU OPĆINSKE NAČELNICE**

 **SEKRETARKA OPĆINSKOG ORGANA DRŽAVNE SLUŽBE**

 Arijana Talović